# Aleister Crowley

### Fra Wikipedia, den frie encyklopædi

Du har nye beskeder (forskel fra næstsidste redigering).

Aleister Crowley, født Edward Alexander Crowley (12. oktober 1875 – 1. december 1947) var en okkultist, forfatter, mystiker og filosof, af nogle betragtet som en hedonist, men måske nærmere en nytænker i religiøs forståelse.

Aleister Crowley

Crowley var søn af en rig engelsk ølbrygger og pietist, og blev opdraget i en streng kristen livsopfattelse. I en periode studerede han ved Trinity College i Cambridge for at blive kemiker, men fik snart en interesse for poesi, antikkens verden og religion. Han afsluttede aldrig sit universitetsstudie men kastede sig i stedet over de esoteriske videnskaber.

Hans interesser og bedrifter var vidtrækkende; som forfatter spreder han sig over skuespil, poesi, noveller, romaner og faglitteratur om f.eks. yoga og magi. Hans tibindsværk The Equinox, Volume I der udkom fra 1909 til 1914 er en milepæl i okkult litteratur.

Crowleys person var præget af mange interesser; han var skakmester, bjergbestiger, poet, maler, astrolog, stof-(mis)bruger, og samfundskritiker. Et enkelt digt, fra 1898, har han skrevet i København.

Han er i dag bedst kendt for sit omfattende okkulte forfatterskab, der har givet inspiration til mange kunstnere, som for eksempel David Bowie, Ozzy Osbourne, Jimmy Page, Kenneth Anger, Terry Pratchett og Robert Anton Wilson. Bands som Current 93 og Psychic TV er ligeledes inspireret af Crowley.

I okkulte kredse er han især kendt som ophavsmanden til Lovens Bog, den centrale tekst for Thelema, et religiøst og filosofisk system. Crowley var også et indflydelsesrigt medlem af flere okkulte organisationer og ordner, bl.a. Golden Dawn, A.'.A.'., og Ordo Templi Orientis.

Han fik megen opmærksomhed i løbet af sin livstid delvist fordi han var fortaler for en sexuel moral der var før hans tid og fordi han syslede med de okkulte videnskaber. Han tiltrak sig flere gange mediernes og myndighedernes opmærksomhed og blev bl.a. i 1923 landsforvist fra Italien på grund af sin åbne kritik af Mussolini.

I 1932 blev han beskyldt for at være "verdens ondeste mand" af forfatterinden Nina Hamnett i hendes bog Laughing Torso. I mere moderne tid bliver Crowley ofte assosieret med satanisme, ikke mindst fordi han identificerede sig selv med Dyret 666, men at assosiere Crowley med satanisme er forfejlet.

Crowley designede tarotsættet Aleister Crowleys Thoth Tarot i samarbejde med tegneren lady Frieda Harris og Louis Wilkinson.

| Denne biografi er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/l/e/Aleister_Crowley_151e.html"

Kategorier: Påbegyndte biografier | Religion | Esoterik | Forfattere | Født i 1875 | Død i 1947 | Okkultisme

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Afrikaans
- Deutsch
- English
- Español
- Eesti
- Suomi
- Français
- Gàidhlig
- Galego
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Svenska
- Türkçe